stanford-oval/wikipedia huggingface dataset:
Halle Berry
Ura näyttelijänä

1980-luvun loppupuolella Berry muutti ensin Chicagoon ja myöhemmin New Yorkiin mallinuransa ja näyttelemisen vuoksi. Vuonna 1989 hän sai Emily Franklinin roolin ABC:n lyhytikäiseksi jääneessä tilannekomediasarjassa Living Dolls, joka oli sarjan Who’s the Boss spin-off, ja vuonna 1991 hän esitti Debbie Porteria CBS:n saippuasarjassa Knots Landing.
Ensimmäisen elokuvaroolinsa Berry teki Spike Leen ohjaamassa elokuvassa Viidakkokuume vuodelta 1991, jossa hän esitti huumeriippuvaista Viviania. Hän esitti 1990-luvulla isoja rooleja myös muun muassa romanttisessa komediassa Bumerangi (1992), draamaelokuvassa Tapaus Isaiah (1995), jossa hän esitti poikansa huoltajuudesta kamppailevaa Khaila Richardsia, ja poliittisessa komediassa Koko kansan Bulworth (1998). Vuonna 1993 hän esitti päähenkilöä Alex Haleyn kirjaan perustuvassa CBS:n minisarjassa Queen.
Vuonna 2002 Berry sai ensimmäisenä afroamerikkalaisena parhaan naispääosan Oscar-palkinnon roolityöstään Leticia Musgrovena elokuvassa Monster’s Ball. Hänet palkittiin tuosta elokuvasta myös muun muassa Berliinin elokuvajuhlien Hopeinen karhu -palkinnolla. Ennen Oscar-voittoaan Berry sai vuonna 2000 sekä Golden Globen että Primetime Emmy -palkinnon suorituksestaan Dorothy Dandridgen roolissa HBO:n televisioelokuvassa Introducing Dorothy Dandridge. Hän sai molemmat palkinnot sarjassa paras naispääosa minisarjassa tai televisioelokuvassa. Hän on ollut Golden Globe -ehdokkaana myös elokuvista Monster’s Ball vuonna 2002, Their Eyes Were Watching God vuonna 2006 ja Frankie & Alice vuonna 2011. Hän sai televisioelokuvasta Their Eyes Were Watching God myös Primetime Emmy -ehdokkuuden.
Berry tunnetaan myös muun muassa roolistaan Stormina Ryhmä-X-sarjakuvaan perustuvan elokuvasarjan kolmessa osassa vuosilta 2000, 2003 ja 2006 sekä roolistaan Bond-tyttö Jinxinä elokuvassa Kuolema saa odottaa (2002). Vuonna 2005 Berry voitti huonoimman naisnäyttelijän Golden Raspberryn esiinnyttyään pääosassa vuonna 2004 heikosti menestyneessä elokuvassa Catwoman. Hän kävi ottamassa palkinnon gaalassa vastaan.
Berry sai vuonna 2007 tähden Hollywood Walk of Famelle.
Yksityiselämä

Berry on ollut naimisissa kolmesti. Ensimmäinen, vuonna 1992 solmittu liitto baseballpelaaja David Justicen kanssa päättyi avioeroon vuonna 1997. Vuonna 2001 hän avioitui muusikko Eric Benétin kanssa, mutta liitto päättyi asumuseroon vuonna 2003. Avioero astui voimaan vuonna 2005.
Berry seurusteli kanadalaisen mallin Gabriel Aubryn kanssa marraskuun 2005 ja huhtikuun 2010 välisen ajan. Heillä on maaliskuussa 2008 syntynyt tytär.
Heinäkuussa 2013 Berry avioitui ranskalaisen näyttelijän Olivier Martinezin kanssa, jonka kanssa oli seurustellut vuodesta 2010. Berryllä on Martinezin kanssa lokakuussa 2013 syntynyt poika.
Berry sairastaa diabetestä, joka diagnosoitiin hänellä 1980-luvun lopussa. Hän on menettänyt suurimman osan toisen korvansa kuulosta, jonka aiheutti joutuminen entisen miesystävän pahoinpitelemäksi.
Aiheesta muualla

Kuvia tai muita tiedostoja aiheesta Halle Berry Wikimedia Commonsissa
Halle Berry jakamassa nimikirjoituksia vuonna 1996.
Halle Berry vuonna 2004.
Halle Berry San Diegon Comic-Conissa 2013.
Turun Kesäteatteri

Turun Kesäteatteri on koko perheen näytelmiin erikoistunut vuonna 1928 perustettu kesäteatteri, joka nykyisin sijaitsee Turun Vartiovuorella.
Kesäteatteria ylläpitää Turun Työväen Teatterin Kannatusyhdistys, jonka puheenjohtajana on toiminut Hanna Petäjä vuodesta 2023. Edellisiä puheenjohtajia ovat olleet muun muassa Taru Pätäri ja Petja Raaska. Yhdistys on perustettu 16. toukokuuta 1916, jolloin myös teatteri aloitti toimintansa.
Turun Kesäteatteri toimi aluksi Ruissalon Kansanpuistossa, mutta siirtyi nykyiseen paikkaansa vuonna 1954, koska Ruissalon teatterirakennus paloi (1945), eikä uutta teatterirakennusta ollut varaa rakentaa. Teatterin 60-vuotisjuhlavuonna 2014 sen laskettiin olleen Suomen pisimpään samassa paikassa pysynyt kesäteatteri. 60-vuotisnäytelmänä esitettiin Ella ja presidentti, joka perustuu Timo Parvelan suosittuihin lastenkirjoihin. Näytelmän sovitti ja ohjasi Jussi Helminen. Keskeisissä rooleissa nähtiin Tuula Väänänen, Jukka Leisti, Emmi Kaislakari ja Lola Wallinkoski.
Turun Kesäteatteri suuntaa tarjontansa lapsiperheille, kun taas läheisen Samppalinnan kesäteatterin musikaalien yleisö on aikuisvoittoista. Kesällä 2013 Turun Kesäteatteri keräsi 34 000 katsojaa näytelmällä Peppi Pitkätossu. Kesän 2015 esityksenä nähtiin Aarresaari, joka pohjautuu Robert Louis Stevensonin samannimiseen seikkailuromaaniin. Näytelmän dramatisoi ja ohjasi Juha-Pekka Mikkola ja rooleissa nähtiin mm. Hannes Mikkelsson, Sami Saikkonen, Jukka Leisti ja Veera Degerholm.
Esityksiä vuosien varrelta

1929: Tui tuipparallaa Ruissalon kesäteatterissa
1930: Ruissalon kesäteatteri aloitti juhannuksena (juhannusaattona, näytelmä Perämies Karlssonin heilat) (juhannuspäivänä Pormestari Petterinen)
1931: Ruissalon kesäteatteri aloitti juhannuksena laulunäytelmällä Sotilasrakkautta, joka jatkoi ohjelmistossa koko kesän.
1969: Vetelys, kirj. Hugo Raudsepp, ohj. Per-Olof Sirén
1972: Perintöjä jakamassa, kirj. Otto Tuulos, ohj. Pauli Virtanen
1973: Pikku Pietarin piha, kirj. Aapeli, sov. ja ohj. Kaija Siikala
1987: Vaahteramäen Eemeli
1988: Pekka Töpöhäntä ja Monnin Kopla
1989: Lumikki
1990: Fedja-setä, kissa ja koira
1991: Saapasjalkakissa
1992: Tuhkimo
1993: Kolme iloista rosvoa
1994: Ronja Ryövärintytär
1995: Kaunotar ja Hirviö
1996: Ihmemaa Oz
1997: Robin Hood
1998: Hannu ja Kerttu
1999: Oliver Twist
2000: Iso-Niilo ja Pikku-Niilo
2001: Zorron miekka
2002: Peppi Pitkätossu
2003: Vaahteramäen Eemeli
2004: Heinähattu, Vilttitossu ja Littoisten riiviö
2005: Veljeni Leijonamieli
2006: Lumikki
2007: Peter Pan
2008: Pekka Töpöhäntä Vartiovuorella
2009: Kolme Muskettisoturia
2010: Aladdin ja taikalamppu
2011: Risto Räppääjä ja villi kone
2012: Peppi Pitkätossu
2013: Risto Räppääjä ja nukkavieru Nelli
2014: Ella ja presidentti
2015: Aarresaari
2016: Vaahteramäen Eemeli
2017: Rölli
2018: Taikuri Oz
2019: Robin Hood
2020 Korona Ei näytelmiä
2021 Me Rosvolat (Peruttu Koronan Vuoksi)
2022 Peter Pan kirj.J.M. Barrie  sov. ja ohj. Tom Petäjä
PDF

| Portable Document Format |
| --- | --- |


Tiedostopääte:  .pdf
Mediatyyppi:   application/pdf  application/x-pdf  application/x-bzpdf  application/x-gzpdf 
Uniform Type Identifier:  com.adobe.pdf
Magic:  %PDF
Kehittäjä:  Adobe Systems
Säilöö:  PDF/A, PDF/E, PDF/UA, PDF/VT, PDF/X
Standardi(t):  ISO 32000-1
PDF (lyhenne sanoista Portable Document Format) on Adoben 1990-luvulla kehittämä PostScript-kieleen pohjautuva ohjelmistoriippumaton, siirrettävä tiedostomuoto. Sitä käytetään pääasiallisesti sähköiseen julkaisemiseen, tulostamiseen ja painamiseen. PDF-tiedosto on tulostimen ja näytön tarkkuudesta riippumaton. PDF:n versio 1.7 on hyväksytty ISO 32000 -standardi.
Käyttötarkoitus

PDF-tiedostomuoto soveltuu valmiiden julkaisujen siirtämiseen tietojärjestelmistä toiseen, esimerkiksi mainostoimiston tietokoneelta painotalon tietokoneelle. Julkaisun taitto, grafiikka ja kirjasimet – puhekielellä fontit – siirtyvät PDF-tiedoston mukana. Julkaisun ulkoasu säilyy kaikissa käyttöjärjestelmissä samana. Kuvia on mahdollista pakata PDF-tiedostoa tehtäessä, jos halutaan tehdä nopeasti latautuva ja tiedostokooltaan pieni sähköinen julkaisu. Kirjasimet voidaan liittää PDF-tiedostoon, joten tiedoston teksti näkyy oikein, vaikka lukijan koneessa ei olisikaan kyseisiä kirjasimia. Tämä on varsin suositeltavaa.kenen mukaan?
Paino- tai tulostuskäyttöön tehtävää PDF-tiedostoa luotaessa on kuitenkin aina huomioitava luotavan tiedoston resoluutio sekä mahdolliset jälkikäsittelyvarat sivukokoon eli minkälaiseen käyttöön ja kokoon tiedosto on tarkoitettu.
Käyttötarkoitus > Toiminnot

PDF-tiedostoihin voi liittää vuorovaikutteisia toimintoja. Kuvaa klikkaamalla voi esimerkiksi käynnistää videoesityksen, tai julkaisuun voi liittää äänitiedostoja, jotka käynnistyvät sivuja avattaessa. PDF-asiakirjoihin voi liittää myös hyperlinkkejä.
PDF-tiedostoista voi tehdä luettelon, johon voi kohdistaa hakuja mistä tahansa samalla tietokoneella sijaitsevasta PDF-tiedostosta. Luetteloita voi olla useita ja niihin kaikkiin voi tehdä haun yhden vuoropuheluikkunan kautta. Lähes samaan tapaan etsitään avainsanoja julkaisun sisällöstä.
PDF-tiedostoja voi tehdä tulostamalla asiakirjan ensin virtuaalitulostimella PostScript-tiedostoksi (PS), minkä jälkeen PS-tiedosto muunnetaan PDF-tiedostoksi esimerkiksi Acrobat Distiller -ohjelmalla tai ps2pdf-ohjelmalla (Unix/Linux). Asiakirjan voi useista ohjelmista tulostaa myös suoraan PDFWriter-nimiseen virtuaalitulostimeen, joka luo PDF-dokumentin suoraan. Joistakin ohjelmista (esimerkiksi LibreOffice, Adobe Photoshop, Microsoft Office, OpenOffice) on myös mahdollisuus tallentaa tiedostoja suoraan PDF-muotoon.
Standardointi

PDF-standardointi sisältää muun muassa seuraavat ISO-standardien mukaiset alaluokat:
PDF/X – ”PDF for exchange”
vuodesta 2001 lähtien
ISO 15929- ja ISO 15930-standardit
digitaalisen tiedon siirto PDF-muodossa
PDF/A – ”PDF Archive”
vuodesta 2005 lähtien
ISO 19005-standardi
sähköisen tiedoston arkistointi PDF-muodossa
PDF/E – ”PDF Engineering”
vuodesta 2008 lähtien
ISO 24517-standardi
suunnittelutietoja (kaaviot, piirustukset, ynnä muita sellaisia) sisältävän tiedon siirtoformaatti PDF-muodossa
DRM-tekniikat

PDF-tiedostot voivat sisältää DRM-tekniikkaa kuten eston dokumentin tulostamiselle tai ne voivat lähettää tietoa halutulle web-palvelimelle. Tämä mahdollistaa PDF-tiedoston kotiin soittamisen ja siten käyttäjän IP-osoitteen ja mahdollisesti muiden tietojen tallentamisen.
PDF-ohjelmia

PDF-tiedostojen tuottamiseen, lukemiseen ja muuhun käsittelyyn löytyy monia ohjelmia.
PDF-ohjelmia > Katselu

PDF:n katselu onnistuu muun muassa seuraavilla ohjelmilla:
| 0 | 1 | 2 | 3 |
| --- | --- | --- | --- |
|  Useille alustoille Adobe Reader  Foxit Reader  KPDF  Xpdf  |  Linux Evince  GhostView  Okular  |  macOS Esikatselu  Skim  |  Windows Microsoft Edge  Nitro PDF Reader  PDF-XChange Viewer  Sumatra PDF  |
Myös verkkoselaimet, kuten Chrome ja Firefox osaavat näyttää PDF-tiedostoja.
PDF-ohjelmia > Tuottaminen

PDF:n luominen onnistuu muun muassa seuraavilla ohjelmilla:
| --- | --- |
 Ilmaiset Apple iWork  GhostScript  Inkscape  PDFCreator  PDFill PDF Tools  PDF LaTeX  Scribus :  Maksulliset Adobe Acrobat  Adobe Illustrator  Ascertia Docs  PDF-XChange Pro  PDF Sign&Seal 
Myös toimisto-ohjelmistot, kuten LibreOffice, Microsoft Office ja OpenOffice osaavat tallentaa PDF-tiedostoja.
PDF-ohjelmia > Ohjelmakirjastot

Ohjelmakirjastoja ja -komponentteja PDF-tiedostoformaatin liittämiseksi ohjelmiin:
iText on monipuolinen PDF-kirjasto Java-kielellä.
PowerPdf on visuaalinen komponentti PDF:n luontiin Delphille.
Pdf class PDF-tiedoston luonti PHP:llä.
PDF-tiedoston lähettäminen Postita-palvelussa API:n kautta ja postitus paperikirjeenä:
PDF API-rajapinta API-kuvaus ja ohjelmointiesimerkit.
Aiheesta muualla

Wikimedia Commonsissa on kuvia tai muita tiedostoja aiheesta .
Adobe PDF Technology Center – PDF-spesifikaatio (englanniksi)
Artur Kapp

Artur Kapp neuvostoliittolaisessa postikortissa.
Artur Kapp (28. helmikuuta 1878 – 14. tammikuuta 1952) oli Viron varhaisimpia ammattisäveltäjiä.
Kapp syntyi Suure-Jaanissa. Myös hänen poikansa Eugen ja veljenpoikansa Villem Kapp olivat säveltäjiä.
Kapp aloitti opintonsa Pietarin konservatoriossa vuonna 1891. Hänelle opetti sävellystä Nikolai Rimski-Korsakov. Hän palasi työskentelemään Viroon vuonna 1920 ja vetäytyi akateemiselta uralta vuonna 1944 palatakseen kotikonnuilleen Suure-Jaaniin.
Kapp oli paitsi säveltäjä myös tunnustettu urkuvirtuoosi. Hän sävelsi maansa ensimmäisen tunnetun urkukonserton. Lisäksi hän sävelsi muun muassa neljä sinfoniaa.
Jostein Gaarder

Jostein Gaarder
Jostein Gaarder (s. 8. elokuuta 1952) on norjalainen kirjailija. Hän syntyi Oslossa ja opiskeli germaanisia kieliä ja teologiaa Oslon yliopistossa. Ennen ryhtymistään kirjailijaksi Gaarder myös opetti uskontoa ja filosofiaa.
Gaarder on kirjoittanut 13 teosta ja on saanut kirjoistaan useita palkintoja. Hänen myydyin kirjansa on läpimurtoteos Sofian maailma, joka on käännetty 53 kielelle ja josta on tehty myös muun muassa elokuva, musikaali, cd-rom sekä tv-sarja. Se on kertomus 14-vuotiaasta norjalaistytöstä, Sofiasta, ja tämän löytöretkestä ajattelun ihmeisiin. Kirja on sekoitus mysteeriä, filosofian historiaa ja nuortenkirjallisuutta, mutta ei yhtä selkeästi nuorille suunnattu kuin monet muut Gaarderin kirjat. Kirjassa Sofia alkaa saada salaperäisiä filosofiaa ja filosofian historiaa käsitteleviä kirjeitä juuri 15-vuotispäivänsä alla ja teos käy valikoiden läpi länsimaisen filosofian historiaa esisokraatikoista aina eksistentialisteihin asti. Gaarder kirjoittaa mieluiten lapsille ja nuorille suunnattuja kirjoja lasten näkökulmasta, mutta on julkaissut myös aikuisille tarkoitettuja kirjoja.
Haloo! Onko täällä ketään? 1996 on ajattelua käsittelevä kirja lapsille. Se kertoo uuden ihmisen syntymästä ja vastasyntyneen ihmettelystä kaikkea uutta kohtaan. Kirjassa aikuinen Joakim kirjoittaa kirjeen 8-vuotiaalle Camillalle ajasta, jolloin Joakimille syntyi pikkuveli. Kirjan on kuvittanut Reidar Kjelsen.
Vita brevis: Floria Aemilian kirje Aurelius Augustinukselle (1996) kertoo rakkaustarinan 300-luvulta. Kirjan toinen päähenkilö Augustinus tunnetaan kirkkoisä Augustinuksena, joka kirjoitti Tunnustuksia-kirjan. Kirjassa Augustinuksen rakastettu Floria tutkii teosta.
Maya (2000) käsittelee luonnontieteitä. Romaani etenee historiassa ja nykyajassa ja on myös rakkauskertomus.
Appelsiinityttö (2004) kertoo viisitoistavuotiaan oslolaispojan Georgin käänteentekevästä kokemuksesta. Isovanhemmat ovat löytäneet kauan sitten kuolleen isän pitkän kirjeen, joka on osoitettu Georgille. Isän kirje panee Georgin miettimään elämää, ihmisen paikkaa, asioiden tärkeysjärjestystä, kuolemaa ja kaiken sattumanvaraisuutta.
Palkinnot

Norjan kirjallisuuskriitikoiden palkinto 1990
Norjan kulttuuriministeriön palkinto 1990
Sonja Hagemann -palkinto 1991
Eurooppalainen lastenkirjallisuuspalkinto Pier Paolo Vergerio 1992
Skolebibliotekarforenigspris 1993
Deutscher Jugendliteraturpreis 1994
Tuotanto

Diagnosen og andre noveller 1986
Froskeslottet 1988
Pasianssimysteerio (Kabalmysteriet) 1990
Sofian maailma (Sofies verden) 1991
Joulumysteerio (Julemysteriet) 1992
Bibbi Bokkens magiske bibliotek 1993
Enkelimysterio (I et speil, i en gåte) 1993
Haloo! Onko täällä ketään? (Hallo? Er det noen her?) 1996
Vita brevis: Floria Aemilian kirje Aurelius Augustinukselle (Vita Brevis) 1996
Maya 1999
Sirkusdirektørens datter 2001
Appelsiinityttö (Appelsinpiken) 2004
Täysikuu

Täysikuu. Kuusta näkyy Maahan aina sama puoli.
Kuu lähimmässä ja kauimmassa kohdassa radallaan.
Täysikuu nousee vanhan majakan ylle Ystadin satamassa 11.2.2017.
Täysikuu on Kuun vaihe, jolloin Maahan näkyvä eli "maahan katsova" Kuun pinta on täysin Auringon valaisema. Kuu näyttää täysikuun aikaan pyöreältä.
Täydenkuun aikaan Aurinko ja Kuu ovat jokseenkin vastakkaisilla puolilla maapalloa. Mikäli Aurinko ja Kuu ovat yöaikaan täysin vastakkaisilla puolilla Maata, osuu Maan varjo kuuhun ja tapahtuu kuunpimennys. Kuunpimennys voi tapahtua siis vain täydenkuun aikaan.
Täydenkuun samoin kuin uudenkuun aikaan vuorovesi on korkeim­mil­laan eli silloin esiintyy tulvavuoksi, koska Auringon ja Kuun aiheuttamat vuoro­vedet sattuvat samaan hetkeen. Superkuu tarkoittaa tilannetta, jossa Kuu on ratansa Maata lähimmässä pisteessä juuri täydenkuun aikaan, mikä saa sen näyttämään Maasta katsottuna mahdollisimman suurelta.
Vaikutukset ihmiseen

Erilaisissa uskomuksissa täydenkuun aikaan osa ihmisistä muuttuu käytökseltään poikkeaviksi, jopa fanaattisiksi tai mielenhäiriöisiksi. Tätä reaktiota kutsutaan kuuhulluudeksi. Tutkimuksissa on havaittu, että terveillä ihmisillä tällaista reaktiota ei esiinny; sen sijaan eräiden psyykkisten sairauksien yhteydessä tämän tyyppistä käytöstä on jossakin määrin ilmennyt.
Fiktiossa

Täysikuuta pidetään myös aikana, jolloin ihmissudet muuntuvat pedoiksi. Uskomuksien mukaan sudet ulvovat täysikuulle, mutta tieteellistä perustetta väitteelle ei ole löydetty.
Aiheesta muualla

Kuvia tai muita tiedostoja aiheesta Täysikuu Wikimedia Commonsissa
Seuraavat täysikuut Kuukalenteri.fi. Viitattu 29.3.2023.
Robbie Williams

| Robbie Williams |
| --- | --- |
 Robbie Williams Candyn musiikkivideon kuvauksissa kesällä 2012.
Henkilötiedot
Syntynyt: 13. helmikuuta 1974 (ikä 50) Burslem, Stoke-on-Trent, Staffordshire, Iso-Britannia
Ammatti:  laulaja
Muusikko
Taiteilijanimi:  Robbie Williams
Laulukielet:  englanti
Aktiivisena:  1990–
Tyylilajit:  poprock, soft rock, dance
Yhtyeet:  Take That (1990–1996, 2010–)
Levy-yhtiöt:  Island Records (2011–) Universal Music Group (2011–) Virgin Records (2009–2010) Chrysalis Records (1996–2008)
 Nimikirjoitus
Aiheesta muualla
robbiewilliams.com
  [ Muokkaa Wikidatassa ] [ ohje ]  
Robert Peter ”Robbie” Williams (s. 13. helmikuuta 1974 Burslem, Stoke-on-Trent, Staffordshire) on brittiläinen poplaulaja, joka tuli tunnetuksi Take Thatin jäsenenä ja on sen jälkeen luonut menestyksekkään soolouran. Hänen levyjään on myyty maailmanlaajuisesti yli 77 miljoonaa albumia ja tämän lisäksi hän on voittanut 15 BRIT-palkintoa. Hän oli Take That -kautensa jälkeen usein julkisuudessa päihdeongelmansa takia, mutta hän on ollut absolutisti vuodesta 2006 alkaen.
Lapsuus ja nuoruus

Williamsin vanhemmat pitivät The Red Lion -nimistä pubia. Kun Williams oli kolmivuotias, hänen vanhempansa erosivat ja hänen äidistään Janetista tuli yksinhuoltaja. Robbien isä Peter on koomikko, joka käyttää esiintyessään nimeä Pete Conway. Hänen äitinsä on floristi.
Robbie Williams lopetti koulun 16-vuotiaana. Hänen ensimmäinen työnsä oli ikkunalasitusten myyminen ovelta ovelle.
Vuonna 1989 Williamsin äiti kannusti poikaansa menemään koelaulutilaisuuteen, jonka seurauksena Robbie sai paikan seuraavana vuonna perustetussa Take That -yhtyeessä. Hänestä tehtiin yhtyeen imagossa ”musta lammas”. Take Thatista tuli eräs kaikkien aikojen menestyneimmistä brittiyhtyeistä, jolla oli muun muassa kymmenen listaykkössingleä Isossa-Britanniassa. Williams lauloi yhtyeen kappaleissa enimmäkseen taustalla. Poikkeuksena hitti ”Everything Changes” oli täysin Williamsin laulama. Robbie Williams ei ollut missään vaiheessa pitänyt manageristaan Nigel Martin-Smithistä ja käyttäytyi tämän sääntöjen vastaisesti oman unelmansa takia, joten hänet erotettiin bändistä 1995.
Sooloura

Vuoden 1995 aikana Williamsilla oli vaikeuksia ylipainonsa ja alkoholin takia, jota ei auttanut Oasis-yhtyeen kitaristi Noel Gallagherin antama kommentti ”läski taustalaulaja Take Thatista”. Robbie Williamsin ensimmäinen soolosingle oli George Michael -cover ”Freedom” vuonna 1996. Kappale nousi Ison-Britannian singlelistan toiselle sijalle. Soolouran alku oli melko hapuileva ja suureen suosioon Williams nousi vasta viidennen singlensä, Guy Chambersin kanssa yhteistyössä tekemänsä ”Angelsin” myötä. Vuonna 1997 julkaistu debyyttialbumi Life Thru a Lens nousi listaykköseksi Isossa-Britanniassa vasta ”Angelsin” menestyksen myötä, seitsemän kuukautta julkaisupäivänsä jälkeen. Albumia on myyty noin neljä miljoonaa kappaletta. Varsinkin kotimaassaan Williams sai arvostusta myöhemmin muun muassa albumistaan Swing When You’re Winning ja hiteistään ”Millennium”, ”No Regrets”, ”She’s the One” ja ”Rock DJ”. Kansainvälisesti Williamsin suurin menestys on ollut vuoden 2002 albumi Escapology, jolla ovat hitit ”Feel” ja ”Come Undone”. Escapologya on myyty noin seitsemän miljoonaa kappaletta.
Joulukuussa 2001 Williams julkaisi singlen ”Somethin’ Stupid” yhdessä näyttelijä Nicole Kidmanin kanssa. Laulun duetoivat alun perin Frank ja Nancy Sinatra.
Vuonna 2002 Williams solmi levy-yhtiö EMI:n kanssa sopimuksen, jonka suuruudeksi oletetaan jopa 130 miljoonaa euroa. Williamsin ensimmäinen levy EMI:lle oli Escapology, joka julkaistiin saman vuoden lokakuussa.
Vuonna 2003 Williams esiintyi Knebworth Parkissa kolmena iltana yli 375 000 katsojalle, ja tapahtuma oli Englannin historian suurin. Lisäksi hän on voittanut Brit Awards -palkintoja enemmän kuin yksikään muu artisti.
77 miljoonaa levyä myynyt Robbie Williams on yhtenään asettanut uusia ennätyksiä sekä albumi- että lippumyynnillä, eikä vähiten, kun hän pääsi Guinness World Records -kirjaan vuonna 2006 myytyään 1,6 miljoonaa lippua yhdessä päivässä vuoden 2006 -kiertueelleen. Kyseisen kiertueen näki yhteensä jopa 3,7 miljoonaa ihmistä.
Vuosina 2006–2009 Williams kärsi agorafobiasta eli torikammosta ja oli käytännössä työkyvytön.
Williamsin kahdeksas studioalbumi Reality Killed the Video Star julkaistiin 9. marraskuuta 2009. Ensimmäinen single levyltä on ”Bodies”, joka julkaistiin fyysisesti 12. lokakuuta ja digitaalisesti päivää aikaisemmin. Levyn ja singlen tuottajana toimii Trevor Horn. Williams julkaisi uuden albuminsa Take The Crown marraskuussa 2012.
Lokakuussa 2009 Williams piti paluukonserttinsa Lontoossa. Konsertillaan hän teki maailmanennätyksen, sillä se esitettiin samaan aikaan 250 elokuvateatterissa eri puolilla maailmaa, mikä on suurin määrä teatteriesityksiä livekonsertille.
Diskografia > Studioalbumit

Life Thru a Lens (1997) – myyty 4 miljoonaa
I’ve Been Expecting You (1998) – myyty 4,5 miljoonaa
Sing When You’re Winning (2000) – myyty 5,5 miljoonaa
Swing When You’re Winning (2001) – myyty 6 miljoonaa
Escapology (2002) – myyty 6,5 miljoonaa
Intensive Care (2005) – myyty 5,3 miljoonaa
Rudebox (2006) – myyty 6,5 miljoonaa
Reality Killed the Video Star (2009)
Take the Crown (2012)
Swings Both Ways (2013)
The Heavy Entertainment Show (2016)
The Christmas Present (2019)
Diskografia > Kokoelma-albumit

The Ego Has Landed (1999)
Greatest Hits (2004)
The Best So Far (2006)
Songbook (2009)
In and Out of Consciousness: The Greatest Hits 1990–2010 (2010)
Under the Radar Volume 1 (2014)
Under the Radar Volume 2 (2017)
Under The Radar Volume 3 (2019)
Diskografia > Livealbumit

Live at Knebworth (2003)
Diskografia > Singlet

Freedom (1996)
Old Before I Die (1997)
Lazy Days (1997)
South of the Border (1997)
Angels (1997)
Let Me Entertain You (1998)
Millennium (1998)
No Regrets (1998)
Strong (1999)
She’s the One / It’s Only Us (1999)
Rock DJ (2000)
Kids (2000, yhdessä Kylie Minoguen kanssa)
Supreme (2000)
Let Love Be Your Energy (2001)
Eternity / The Road to Mandalay (2001)
Somethin’ Stupid (2001, CD/DVD-Video)
Mr. Bojangles/I Will Talk and Hollywood Will Listen (2002)
My Culture – One Giant Leap (2002)
Feel (2002)
A man for all seasons (2003)
Come Undone (2003)
Something Beautiful (2003)
Sexed Up (2003)
Radio (2004)
Misunderstood (2004)
Tripping  (2005)
Advertising space  (2005)
Sin Sin Sin (2006)
Rudebox (2006)
Lovelight (2006)
She’s Madonna (2007)
The 80’s/The 90’s (2007)
Bodies (2009)
You Know Me (2009)
Morning Sun (2010)
Shame (2010)
Candy (2012)
Different (2012)
Be a Boy (2013)
"Go Gentle" (2013)
"Dream A Little Dream" (2013)
Shine My Shoes (2014)
"Party Like A Russian" (2016)
"Love My Life" (2016)
"Mixed Signals" (2017)
"Time For Change" (2019)
Yksityiselämä

Elokuussa 2010 Williams avioitui naisystävänsä, yhdysvaltalaisen näyttelijän Ayda Fieldin kanssa kotonaan Beverly Hillsissä, Kaliforniassa.
Heillä on neljä lasta; vuonna 2012 syntynyt tytär ja vuonna 2014 syntynyt poika, vuonna 2018 sijaissynnyttäjän avulla syntynyt tytär..
Aiheesta muualla

Kuvia tai muita tiedostoja aiheesta Robbie Williams Wikimedia Commonsissa
Robbie Williamsin virallinen sivusto
Robbie Williams Internet Movie Databasessa. (englanniksi)
Robbie Williams esiintymässä Sydneyssä, Australiassa.
Robbie Williams esiintymässä Hampurissa, Saksassa vuonna 2006.